સિંધુએ મહિલા બેડમિન્ટન સિંગલ્સની ફાઇનલમાં પ્રવેશ કર્યો છે. તેમણે કરારા સ્પોર્ટ્સ એરેના ખાતે રમાયેલી સેમીફાઇનલમાં કેનેડાના મિશેલ લીને હરાવી હતી. વર્લ્ડ નંબર 3 સિંધુએ મિશેલને 21-18, 21-8થી હરાવીને ફાઇનલમાં પ્રવેશ કર્યો છે. તેમણે ફક્ત 36 મિનિટમાં જીતી લિધી હતી. સિંધુએ ખુબ સારી શરૂઆત કરી હતી અને પ્રથમ સેટમાં 7-4થી લીડ મેળવી હતી. મિશેલે 10-10નો સ્કોર સોથે મેચમાં પાછી ફરી હતી છતાં વિરામ બાદ સિંધુએ પોઈન્ટ વધારી અને 14-11નો સ્કોર મેળવ્યો અને પછી તેણે 21-18થી ગેમ પોતાના નામે કરી લિધી હતી. બીજા સેટમાં, સિંધુએ એક-બાજુની રમત દર્શાવી અને 5-1ની લાડ મેળવી હતી. બ્રેકમાં તેણે 11-4થી લીડ લિધી હતી. અહીંથી સુપ્રસિદ્ધ ખેલાડીએ પાછું ન જોયું હતું અને રમત 21-8 થી જીતી હતી.